Euroopa Liidu Teataja L 156 , 30/04/2004 Lk 0135 - 0137



Komisjoni otsus, 29. aprill 2004, millega muudetakse 2003. aasta ühinemisakti X lisa A liidet, et lisada teatavad Ungari lihasektori ettevõtted üleminekujärgus olevate ettevõtete loetellu (teatavaks tehtud numbri K(2004) 1715 all) (EMPs kohaldatav tekst) (2004/462/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemislepingut, [1] eriti selle artikli 2 lõiget 3, võttes arvesse Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemisakti, [2] eriti selle X lisa 5. peatüki B jao punkti 1 alapunkti d, ning arvestades järgmist: (1) 2003. aasta ühinemisakti X lisa 5. peatüki B jao punkti 1 alapunktis a nähakse ette, et nõukogu 26. juuni 1964. aasta direktiivi 64/433/EMÜ (värske liha tootmise ja turustamise tervishoiunõuete kohta) [3] I lisas kehtestatud struktuurinõudeid ei kohaldata teatavatel tingimustel ühinemisakti X lisa A liites loetletud Ungari ettevõtete suhtes kuni 31. detsembrini 2006. (2) Ungaris on veel viieteistkümnel suure tootmisvõimsusega liha käitleval ettevõttel raskusi täita 1. maiks 2004 direktiivi 64/433/EMÜ I lisas kehtestatud struktuurinõudeid. (3) Seepärast vajavad need 15 ettevõtet aega, et lõpetada direktiivis 64/433/EMÜ kehtestatud asjaomastele struktuurinõuetele täielikult vastav ajakohastamine. (4) Need 15 ettevõtet, kes on hetkel teinud ajakohastamisel edusamme, on andnud usaldusväärsed tagatised selle kohta, et neil on olemas vajalikud vahendid olemasolevate puuduste kõrvaldamiseks lühikese aja jooksul, ja Ungari Loomatervishoiu ja Toidukontrolli Amet on seoses ajakohastamise lõpuleviimisega väljendanud nende suhtes soosivat seisukohta. (5) Üksikasjalik teave iga ettevõtte puuduste kohta on Ungari jaoks kättesaadav. (6) Seetõttu on õigustatud Ungari taotlusel võimaldada neile viieteistkümnele ettevõttele üleminekuperiood selleks, et hõlbustada üleminekut Ungaris kehtivalt olemasolevalt korralt ühenduse veterinaariaalaste õigusaktide kohaldamisest tulenevale korrale. (7) 15 ettevõtte ajakohastamise edusammude tõttu peaks üleminekuperiood kestma kuni 12 kuud. (8) Alalist toiduahela ja loomatervishoiu komiteed on teavitatud käesolevas otsuses sätestatud meetmetest, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas loetletud ettevõtted lisatakse 2003. aasta ühinemisakti X lisa 5. peatüki B jao punktis 1 nimetatud A liitele. 2. Käesoleva otsuse lisas loetletud ettevõtete suhtes kohaldatakse ühinemisakti X lisa 5. peatüki B jao punkti 1 alapunktis b ettenähtud eeskirju. Artikkel 2 Käesolevat otsust kohaldatakse vastavalt Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemislepingule ja alates ühinemislepingu jõustumise kuupäevast. Artikkel 3 Käesolev otsus on adresseeritud liikmesriikidele. Brüssel, 29. aprill 2004 Komisjoni nimel komisjoni liige David Byrne [1] ELT L 236, 23.9.2003, lk 17. [2] ELT L 236, 23.9.2003, lk 33. [3] EÜT 121, 29.7.1964, lk 2012/64. Direktiivi on viimati muudetud 2003. aasta ühinemisaktiga. -------------------------------------------------- LISA Üleminekujärgus olevad liha käitlevad ettevõtted Nr | Veterinaarloa number | Ettevõtte nimi ja aadress | Sektor: Liha | Nõuetele vastamise kuupäev | Ettevõtete tegevus | Värske liha, tapmine, tükeldamine | Lihasaadused | Külmhoone | 1. | 02522 | Halász Gábor, Ballószög | x | | | 31.12.2004 | 2. | 02523 | Fejes és Társa Kft., Kecel | x | | | 30.5.2004 | 3. | 02524 | Zvertyelhús Kft., Kisszállás | x | | | 31.12.2004 | 4. | 03525 | Atalante Kft., Kaszaper | x | | | 30.3.2005 | 5. | 04526 | Agrár COOP Kft, Mezőkövesd | x | | | 30.4.2005 | 6. | 06527 | MUR HÚS-M Kft, Martonvásár | x | | | 30.4.2005 | 7. | 06528 | Kalória Kft., Szabadbattyány | x | | | 30.4.2005 | 8. | 08529 | Hajdú-Hús 2000 Kft., Debrecen | x | | | 31.5.2004 | 9. | 08530 | Szoboszlóhús Kft., Hajdúhadház | x | | | 1.8.2004 | 10. | 08531 | IMKI-Food Kft., Biharnagybajom | x | | | 1.8.2004 | 11. | 11532 | Agro Produkt Kft, Pásztó | x | | | 1.11.2004 | 12. | 13533 | Carnarium Kft, Juta | x | | | 30.4.2005 | 13. | 13534 | Kapos-Ternero Kft., Hetes | x | | | 30.4.2005 | 14. | 14535 | Borkesz Hús Kft, Kisvárda | x | | | 31.3.2005 | 15. | 16536 | Hús Trió Kft, Simontornya | x | | | 30.3.2005 | --------------------------------------------------